Աշխարհի լավագույն ֆուտբոլիստներից մեկի՝ Քրիշտիանու Ռոնալդուի անվան շուրջ շշուկները ոչ նոր սկսվել են, ոչ էլ շուտով կավարտվեն. նրա մասին խոսում են միշտ՝ տարբեր առիթներով և այդ առիթները ստեղծելով: Մադրիդի Ռեալի աստղը ուշադրության կենտրոնում է ոչ միայն խաղադաշտում, այլ նաև կյանքում. նրա շուրջը գեղեցիկ ու շքեղ կանայք են, մեկ-մեկ էլ, ասում են, տղամարդիկ: Դրական ու բացասական խոսակցություններ, անթիվ ու անհամար սիրո խոսքեր ու քննադատություններ. ոչինչ և ոչ ոք պորտուգալացու աստղը խամրեցնել չի կարող: